b'\n_START_ARTICLE_\nHerra\n_START_PARAGRAPH_\nHerra on suomen kieless\xc3\xa4 esiintyv\xc3\xa4 saksalaisper\xc3\xa4inen lainasana, jota keskiajalla k\xc3\xa4ytettiin ritareiden ja pappien arvonimen\xc3\xa4. Sittemmin (1800-luvun lopulla) herra-sanan (lyhenne hra) merkitys on laajentunut tarkoittamaan varsinkin sivistynytt\xc3\xa4 tai yl\xc3\xa4luokkaan kuuluvaa miespuolista henkil\xc3\xb6\xc3\xa4, tai yksinkertaisesti aikuista miest\xc3\xa4 puhuttelunimen\xc3\xa4. Sanalla \xe2\x80\x9dHerra\xe2\x80\x9d tarkoitetaan my\xc3\xb6s kristinuskon Jumalaa.'